CELEX: 31982R1352
Language: el
Date: 1982-05-27 00:00:00
Title: Κανονισμός (EOK) αριθ. 1352/82 τού Συμβουλίου τής 27ης Μαΐου 1982 περί αναστολής τής εφαρμογής τής ενδεικτικής οροφής η οποία επιβλήθηκε μέ τόν κανονισμό (EOK) αριθ. 3737/81 κατά τίς εισαγωγές ορισμένων προϊόντων καταγωγής Νορβηγίας

Avis juridique important

|

31982R1352

Κανονισμός (EOK) αριθ. 1352/82 τού Συμβουλίου τής 27ης Μαΐου 1982 περί αναστολής τής εφαρμογής τής ενδεικτικής οροφής η οποία επιβλήθηκε μέ τόν κανονισμό (EOK) αριθ. 3737/81 κατά τίς εισαγωγές ορισμένων προϊόντων καταγωγής Νορβηγίας  

Επίσημη Εφημερίδα αριθ. L 152 της 02/06/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1352/82 ΤΟΥ ΣΥΜΒΟΥΛΙΟΥ  της 27ης Μαΐου 1982  περί αναστολής της εφαρμογής της ενδεικτικής οροφής η οποία επιβλήθηκε με τον κανονισμό (ΕΟΚ) αριθ. 3737/81 κατά τις εισαγωγές ορισμένων προϊόντων καταγωγής Νορβηγίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, σύμφωνα με το πρωτόκολλο 1 της συμφωνίας συνδέσεως της Ευρωπαϊκής Οικονομικής Κοινότητας και του Βασιλείου της Νορβηγίας, η Κοινότητα επέβαλε, με τον κανονισμό (ΕΟΚ) αριθ. 3737/81 (1), ενδεικτικές οροφές, στις οποίες υπόκεινται κατά τη διάρκεια του 1982 οι εισαγωγές ορισμένων προϊόντων καταγωγής Νορβηγίας· ότι το πρωτόκολλο αυτό προβλέπει ότι, άν, κατά τη διάρκεια δύο συνεχών ετών, το ύψος των εισαγωγών προΐόντος το οποίο υπόκειται σε οροφή είναι κατώτερο του 90 % του καθορισθέντος ύψους, η Κοινότητα αναστέλλει την επιβολή της εν λόγω οροφής·  ότι από τις κοινοτικές στατιστικές καταστάσεις για τα έτη 1980 και 1981 προκύπτει ότι το ύψος των εισαγωγών ορισμένων προϊόντων τα οποία υπόκεινται σε οροφές δεν έφθασε, κατά τη διάρκεια αυτών των δύο ετών, το 90 % του καθορισθέντος ύψους των οροφών· ότι, κατά συνέπεια, η Κοινότητα πρέπει να αναστείλει, από την 1η Ιανουαρίου 1982, την επιβολή της οροφής η οποία έχει καθορισθεί για τις εισαγωγές των εν λόγω προϊόντων · ότι πρέπει, εν τούτοις, να συνεχισθεί η παρακολούθηση της εξελίξεως αυτών των εισαγωγών μέσω στατιστικού ελέγχου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1ης Ιανουαρίου 1982 αναστέλλεται η επιβολή της οροφής, η οποία καθορίζεται στο άρθρο 1 του κανονισμού (ΕΟΚ) αριθ. 3737/81, όσον αφορά τις εισαγωγές ορισμένων «χαρτών και χαρτονίων, φερόντων επιχρίσεις ή επαλείψεις, εμπεποτισμένων ή κεχρωσμένων κατ' επιφάνειαν (κατ' απομίμησιν μαρμάρου, διαφόρων σχεδίων και παρομοίων) ή τετυπωμένων (ετέρων των του κεφαλαίου 49) εις κυλίνδρους ή φύλλα» που υπάγονται στις διακρίσεις ex 48.07 Γ και ex 48.07 Δ του Κοινού Δασμολογίου και αναγράφονται υπό τον αύξοντα αριθμό Ι Ν 11 στο παράρτημα Ι του εν λόγω κανονισμού.  Οι ανωτέρω εισαγωγές εξακολουθούν να υπόκεινται σε κοινοτική επιτήρηση.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1982.  Για το Συμβούλιο  Ο Πρόεδρος  Michel HANSENNE  (1) ΕΕ αριθ. L 376 της 30. 12. 1981, σ. 11.